पुष्कर. दुनिया के एकमात्र ब्रह्मा मंदिर की व्यवस्था का जिम्मा जब से जिला कलेक्टर की अध्यक्षता में गठित मंदिर प्रबंध कमेटी ने संभाला है तब से मंदिर में चढ़ावे से होने वाली आय में रिकार्ड तोड़ वृद्धि होने लगी है। आलम यह है कि कमेटी के गठन से पहले जहां मंदिर के दान पात्र एक माह में खुलते थे। वे दान पात्र अब 15 दिन में ही रुपयों से भरने लगे हैं। पहले दान पात्र खोले और एक लाख से अधिक का चढ़ावा आया...
जिला कलेक्टर मंदिर प्रबंध कमेटी के अध्यक्ष गौरव गोयल के आदेशानुसार कमेटी के सदस्य सचिव मनमोहन व्यास ने शनिवार की सुबह 15 दिनों के अंतराल के बाद मंदिर के सभी दान-पात्रों के ताले खोले तथा अधीनस्थ राजस्व कर्मियों के सहयोग से चढ़ावे की राशि की गिनती की। सुबह 11 बजे शुरू हुई चढ़ावे की गिनती शाम 7 बजे तक चली। तहसीलदार प्रदीप कुमार चौमाल ने बताया कि शनिवार को खोले गये दान-पात्रों से 7 लाख 74 हजार रुपए निकले हैं। इनमें रेजगारी शामिल नहीं है। सिक्कों की गिनती बाद में की जायेगी। इससे पूर्व कमेटी ने गत 17 फरवरी 17 दिनों के अंतराल से भेंट पेटियां खोली थी। इसमें करीब 7.73 लाख रुपए निकले। यानी इस बार मंदिर में दो दिन पहले दान पात्र खोले और एक लाख से अधिक का चढ़ावा आया। प्रसंगवश इससे पहले देवस्थान विभाग की ओर से मंदिर में चढ़ावे से एक महीने की अधिकतम आय मात्र पांच लाख रुपए बताई जा रही थी।
नए दान पात्र रखे...
औरंगाबादसे मंगवाए गए 10 दान पात्रों को शनिवार को प्रबंध कमेटी ने मंदिर के अलग-अलग उपयुक्त स्थानों पर रखा। इसके साथ अब मंदिर में दान पात्रों की संख्या 10 से बढ़ कर 20 हो गई है।
ब्रह्मा मंदिर के दान-पात्रों से निकले रुपयांे की गिनती करते राजस्व कर्मी।
17 कर्मचारियों को चढ़ावा गिनने में लगे 8 घंटे...
ब्रह्मामंदिर के दान पात्रों में श्रद्धालुओं की ओर से चढ़ाई गई दान राशि गिनने के लिये 17 राजस्व कर्मचारियों की ड्यूटी लगाई गई। उपखंड अधिकारी व्यास के निर्देशन में कर्मचारियों ने सुबह 11 बजे से रुपए की गणना की शुरू की तथा शाम 7 बजे गिनती पूरी हुई। यानी 7.74 लाख रुपए गिनने में 17 कर्मचारियों को पूरे 8 घंटे का समय लगा।
पांच सौ का पुराना नोट भी निकला...
शनिवारको खोले गये दान पात्र में से एक पांच सौ रुपए का प्रतिबंधित नोट भी निकला। रुपये की गिनती के दौरान यह नोट कर्मचारियों के हाथ में आया। इसे अलग कर दिया। खास बात यह है कि नोट बंदी के बाद प्रबंध कमेटी ने दो बार दान पात्रों से रुपये निकाले लेकिन एक भी पुराना नोट नहीं मिला।
hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva